Aalborg Produktionsskole har lavet den kopi af Cimbrertyren, der fredag aften skal brændes til Aalborg Karnevals åbning.

- At lave Aalborgs store varetegn og så vide, at den skal gå to timer i paraden, og den så skal brændes af bagefter, det er lidt antiklimaks. Sådan siger kunstner ved Aalborg Produktionsskole Tina Jul om det arbejde hende og de ansatte har lavet til karnevallets åbning fredag aften. - Vi har arbejdet på projektet i seks uger, og effektivt skære og samlearbejde i tre uger, fortæller Tina Jul. For første gang nogensinde skal en kopi af Cimbrertyren, der står på Vesterbro i Aalborg, brændes af som en del af åbningen til Aalborg Karneval. Det sker i forbindelse med den internationale parade fredag aften. Den internationale parade ender på Gabels Torv cirke klokken 20.00. Her vil Cimbrertyren bliver "ofret".